Bošnjački korpus
Bošnjački korpus (njemački: Bosniakenkorps) su bili elitna, lahka pruska konjica, osnovana u 18. vijeku (oko 1745.) Naziv vojske je dobijen po Bošnjacima, zbog toga što je sastavljena od pukova u kojima su bili regrutovani Bošnjaci. Vojska je često obavljala funkcije žandarmerije, kao što je vojna policija u modernim vojskama. Vremenom, bošnjačka vojska bila je popunjavana i predstavnicima drugih naroda. Vojnici Bošnjačke vojske nosili su prepoznatljive, visoke krznene kape ukrašene kikama i užadima, na kojima su bili amblemi pokrajine u kojoj su služili. Kao oružje koristili su sablje i koplja, kao i njihove kolege u carskoj vojsci - Kozaci. Prvi put su ratovali za vrijeme Sedmogodišnjeg rata, a brojali su blizu 1.000 ljudi, kasnije i za vrijeme rata zbog bavarskog izdvajanja, kao i u Kostjuškom ustanku 1796. godine.